Vil gjennomføre nye søk etter Per Vålnes
Balsfjordmannen ble meldt savnet i desember 2011. Ett år seinere ble hans tidligere samboer (41), hennes nye kjæreste (40) og en 42-åring fra Balsfjord siktet for drap. Onsdag ga Nord-Troms tingrett påtalemyndigheten medhold i videre videre varetektsfengsling av de tre. Politiet vil ha bistand fra Forsvaret også denne gangen. Det vil bli gjennomført søk både i sjøen og på land, både i Balsfjord og Tromsø kommune, opplyser regionlensmann Andreas Nilsen overfor VG. - Vi holder nå med avslutningen av etterforskningen, som skal overleveres statsadvokaten uke 42. Med dette søket ønsker vi å lukke den siste gjennomgangen, sier Nilsen. Politiet gjennomførte tidligere i sommer et storstilt søk etter Vålnes på og i området rundt gården, hvor politiet tror at han ble drept i sin egen 50-årsdag natt til 27. november 2011. Men foreløpig er det ikke gjort avgjørende funn. - Vår begjæring om fortsatt varetekt er begrunnet i straffeprosesslovens bestemmelse om at det vil støte den allmenne rettsfølelse å løslate de siktede nå, sier jourhavende politiadvokat Aase Widding til itromso.no. Inntil i sommer begrunnet politiet sine fengslingsbegjæringer med fare for bevisforspillelse. I oktober skal saken overleveres statsadvokaten til gjennomgang. Tiltalespørsmålet vil bli avgjort av Riksadvokaten.
Politiet vil i neste uke gjennomføre nye søk etter Per Vålnes, både i sjøen og på land.